OpenLLM-France/wikimedia huggingface dataset:
# Nombre de Betti

En topologia, els nombres de Betti són uns objectes topològics que Henri Poincaré va demostrar que eren invariants i que va utilitzar per estendre la fórmula polièdrica a espais de dimensions més grans que tres. Per a cada dimensió d'un espai topològic en el que existeixen símplex, el nombre de Betti expressa el nombre de cicles independents en aquesta dimensió.

## Definició

Intuïtivament, el nombre de Betti a cada dimensió, és el nombre de talls que es poden fer en una superfície n-dimensional sense dividir-la totalment. Així, per exemple, la seqüència de nombres de Betti d'un espai tridimensional seria: $(a,b,c,0,0,0,\dots )$, on $a,b,c$ representen els nombres de talls que es poden fer en les dimensions 1, 2 i 3 i els zeros següents representen les demés dimensions inexistents.
Formalment, el n-éssim nombre de Betti és el rang del n-éssim grup homològic d'un espai topològic.

## Referències

* ↑ Poincaré els va posar el nom de Betti en honor del matemàtic italià Enrico Betti (1823-1892).
* ↑ Kline, pàgina 1173.
* ↑ Henle, pàgina 159.

## Bibliografia

* Gayet, Damien; Welschinger, Jean-Yves «What is the total Betti number of a random real hypersurface?» (en (anglès)). Journal für die reine und angewandte Mathematik, Num. 689, 2014, pàg. 137-168. DOI: 10.1515/crelle-2012-0062. ISSN: 0075-4102.
* Henle, Michael. A Combinatorial Introduction to Topology (en (anglès)). Dover Publications, 1979. ISBN 0-486-67966-7.
* Kline, Morris. Mathematical Thought From Ancient to Modern Times: Volume 3 (en (anglès)). Oxford University Press, 1990. ISBN 0-19-506137-3.

## Enllaços externs

* Barile, Margherita; Weisstein, Eric W. «Betti number». MathWorld--A Wolfram Web Resource. [Consulta: 24 febrer 2017].
# Nixonita

La nixonita és un mineral de la classe dels òxids. Reo el nom en honor de Peter H. Nixon (n. 1935), qui va ser professor a la Universitat de Leeds, al Regne Unit.

## Característiques

La nixonita és un òxid de fórmula química Na₂Ti₆O$_{13}$. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs es troba entre 5 i 6. És una espècie isostructural amb la jeppeïta, i químicament es troba relacionada amb la freudenbergita i la loparita-(Ce).
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament d'història natural del Museu Reial d'Ontario, a Ontario (Canadà), amb el número de catàleg: m59224.

## Formació i jaciments

Va ser descoberta al camp de kimberlites de Darby, a la regió de Kitikmeot (Nunavut, Canadà), on es troba en forma d'agregats microcristal·lins d'entre 15 i 40 micres de longitud. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Nixonite» (en anglès). Mindat. [Consulta: 19 juliol 2021].
# Nixtun-Ch'ich'

Nixtun-Ch'ich’ és una antiga ciutat maia a el Petén, Guatemala. És un dels primers exemples de planificació urbana, amb un disseny en pla hipodàmic únic a l'època. Fou habitada del 600 aC al 300 dC. Els edificis que el formen són piràmides de fins a trenta metres d'altura, un mur de terra i pedra i cases. Té una àrea cerimonial i una àrea residencial. Alguns edificis brillaven per estar recoberts d'enlluït blanc. Està orientada a l'est per a seguir el moviment del sol.

## Referències

* ↑ Jarus, Owen «Early Urban Planning: Ancient Mayan City Built on Grid». Livescience, 29-04-2015 [Consulta: 16 agost 2015].
# New Albin

New Albin és una població dels Estats Units a l'estat d'Iowa. Segons el cens del 2000 tenia 527 habitants.

## Demografia

Segons el cens del 2000, New Albin tenia 527 habitants, 226 habitatges, i 139 famílies. La densitat de població era de 924,9 habitants/km².
Dels 226 habitatges en un 29,2% hi vivien nens de menys de 18 anys, en un 50% hi vivien parelles casades, en un 8% dones solteres, i en un 38,1% no eren unitats familiars. En el 34,1% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,9% tenia menys de 18 anys, un 7,6% entre 18 i 24, un 25,8% entre 25 i 44, un 19,4% de 45 a 60 i un 20,3% 65 anys o més.
L'edat mediana era de 38 anys. Per cada 100 dones de 18 o més anys hi havia 96,4 homes.
La renda mediana per habitatge era de 32.981 $ i la renda mediana per família de 36.667 $. Els homes tenien una renda mediana de 26.625 $ mentre que les dones 19.375 $. La renda per capita de la població era de 14.049 $. Entorn del 4,5% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Albin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- New Albin». American Fact Finder. Oficina del Cens dels Estats Units, 12-01-2010.
# Número CAS

El número CAS o número de registre CAS (en anglès CAS registry number) és una identificació numèrica única per a compostos químics, polímers, seqüències biològiques, preparats i aliatges. El Chemical Abstracts Service (CAS), que pertany a la Societat Química Americana, assigna aquests identificadors a cada compost químic que ha estat descrit en la literatura.
El CAS també manté una base de dades dels compostos químics, coneguda com a registre CAS. Més de 23 milions de compostos estan numerats i catalogats, sense cap ordre aparent, amb aproximadament 4.000 de nous cada dia. Aquesta catalogació facilita la recerca a la base de dades, atès que sovint s'assignen diferents noms per al mateix compost. Gairebé totes les molècules conegudes actualment poden ser trobades pel nombre CAS.
Exemples:
* Aigua – CAS: 7732-18-5
* Etanol – CAS: 64-17-5
* Àcid acetilsalicílic (Aspirina) – CAS: 50-78-2
* Heroïna – CAS: 561-27-3

## Enllaços externs

Cercadors del número CAS d'un compost, coneixent el seu nom, fórmula química o estructura:
* NIST Chemistry WebBook
* R&D Chemicals
* NCI Database Browser
* NCI/CADD Chemical Identifier Resolver
* NIOSH Pocket Guide to Chemical Hazards, amb índex de números CAS
# Número ONU

Els números ONU són números de quatre xifres que identifiquen la mercaderia perillosa, com ara explosius, líquids inflamables, substàncies tòxiques, etc. en el marc del transport.
Algunes substàncies perilloses tenen els seus propis números de l'ONU (per exemple 2074 per a l'acrilamida), mentre que de vegades alguns grups de substàncies amb propietats similars reben un número ONU comú. Així, líquids inflamables, si no s'especifica el contrari, tenen el codi 1993. Una substància en el seu estat sòlid pot rebre un número ONU diferent del de la fase líquida si el perill difereix significativament; substàncies amb diferents nivells de puresa (o concentració en solució) també poden rebre diferents números ONU.
Els números ONU són assignats pel Comitè de les Nacions Unides d'Experts en Transport de Mercaderies Perilloses. Es publiquen com a part de les seves Recommendations on the Transport of Dangerous Goods (recomanacions relatives al transport de mercaderies perilloses), també conegut com el Llibre Carabassa. Aquestes recomanacions són adoptades per l'organització reguladora responsable dels diferents modes de transport.
Les Nacions Unides només atribueixen números a substàncies perilloses. Per a mixtures que contenen alhora substàncies perilloses i no perilloses hi ha dues possibilitats. Segons el cas, la mixtura té el seu propi número o, quan no en té cap, pren el número de la substància perillosa.

## Informacions a l'exterior del vehicle

Els vehicles han de portar una placa color carabassa quan transporten mercaderies perilloses. Això ha d'ajudar els serveis d'emergència a actuar com cal en cas d'accident. El transport en pot ser prohibit o sotmés a restriccions en infraestructures particulars com ara túnels, ponts o nuclis urbans. Si només transporta una substància, s'hi ha d'indicar el número d'identificació del perill per damunt, i el número NU per davall. Si no hi ha cap número, això vol dir que el vehicle transport una càrrega mixta de diferents substàncies perilloses. Quan es presenta el vehicle a ITV, s'ha d'informar abans de començar la inspecció, quina va ser la darrere càrrega.

## Referències

* ↑ Llista de les Nacions Unides, 2001, p. 147s.
* ↑ Llista de les Nacions Unides, 2001, p. 145-291.
* ↑ Llista de les Nacions Unides, 2001, p. 149.
* ↑ «Accidents de vehicles de transport de mercaderies perilloses». Ajuntament de Tarragona, s.d. [Consulta: 21 juny 2022].
* ↑ «Declaració sobre les condicions dels vehicles que transporten mercaderies perilloses a la ITV». [Consulta: 21 juny 2022].

## Bibliografia

* «Dangerous Goods List and Limited Quantities Exceptions [Llista de mercaderies perilloses i excepcions de quantitats limitades]». A: UN Recommendations on the Transport of Dangerous Goods - Model Regulations [Recomanacions sobre el transport de mercaderies perilloses - Model de reglament] (pdf) (en anglès). 12a edició revisada. Nacions Unides-UNECE, 2000, p. 145-291 [Consulta: 20 juny 2022].
* «Marcatge Vehicle de Transport Mercaderies Perilloses» (pdf). Direcció general d'Emergències i Seguretat Civil - Generalitat de Catalunya.
# Número d'admiració

A Teoria de nombres, Admirable numbers significa que si un enter positiu, excepte ell mateix, té tots els factors, hi ha un factor $d\,^{\prime }$, i altres factors que no són en si mateixos, no $d\,^{\prime }$addition, després restar per deixar caure $d\,^{\prime }$, si és igual a ell mateix, l'anomenem Número d'admiració.
Tots els nombres primers vegades 6 majors de 3 són nombres admirables, de manera que hi ha infinitament molts nombres admirables.

## Exemple

Alguns dels números d'admiració més petits són:
    12, 20, 24, 30, 40, 42, 54, 56, 66, 70, 78, 84, 88, 102, 104, 114, 120, 138, 140, 174, 186, 222, 224, 234, 246, 258, 270, 282, 308, 318, 354 …… (successió A111592 a l'OEIS).
# Número EINECS

El número EINECS, conegut per les inicials de European Inventory of Existing Chemical Substances (Inventari Europeu de Substàncies Químiques Existents), és un nombre de registre donat a cada substància química comercialment disponible a la Unió Europea entre l'1 de gener de 1971 i el 18 de setembre de 1981. Aquest inventari fou creat per la Directiva 67/548/EEC referent a l'etiquetatge de substàncies perilloses: el nombre EINECS ha d'aparèixer en l'etiqueta i en l'embolcall de substàncies perilloses.
A partir del 19 de setembre de 1981, l'inventari fou substituït per la ELINCS (European List of Notified Chemical Substances, o Llista Europea de Substancies Químiques Notificades). A tota substància "nova" que ingressa al mercat europeu se li assigna un nombre ELINCS a la seva notificació a la Comissió Europea. El nombre ELINCS també és obligatori en etiquetes i embolcalls.
Hi ha 100.196 substàncies diferents en el EINECS.

## Vegeu

* Número CAS
# Número EC

El número EC (de Enzyme Comission number) és l'etiqueta que designa cadascun de tots els enzims coneguts, segons el sistema de classificació sistemàtica d'enzims, el més utilitzat actualment. Els designa sota categories numèriques, corresponents als diferents tipus de reacció que catalitzen. Cada enzim té almenys un número que li pertany en exclusiva, tot i que enzims amb més d'una activitat coneguda poden tenir més d'un número.
Cada còdec d'enzims consisteix en les dues lletres EC seguides de quatre dígits numèrics separats per punts. Aquests números representen una classificació progressivament més específica.
Com a exemple l'enzim tripèptid aminopeptidasa té el codi EC 3.4.11.4 que indica el següent:
* 3 Per ser una hidrolasa.
* 4 Per ser una hidrolasa que actua sota l'enllaç peptídic.
* 11 Per actuar sota el terminal amino de l'aminoàcid d'un polipèptid.
* 4 Per actuar sota el terminal amino final d'un tripèptid.

## Enllaços externs

* ExPASy - ENZYME Base de dades d'enzims (en anglès).
# Nombre 198

El nombre 198 (CXCVIII) és el nombre natural que segueix el nombre 197 i precedeix el nombre 199. La seva representació binària és 11000110, la representació octal 306 i l'hexadecimal C6. La seva factorització en nombres primers és 2×3²×11; altres factoritzacions són 1×198 = 2×99 = 3×66 = 6×33 =9×22 = 11×18.
Es pot representar com a la suma de dos nombres primers consecutius: 97 + 101 = 198; és un nombre 4-gairebé primer: 11 × 3 × 2 × 3 = 198.
# Nombre 195

El nombre 195 (CXCV) és el nombre natural que segueix el nombre 194 i precedeix el nombre 196. La seva representació binària és 11000011, la representació octal 303 i l'hexadecimal C3. La seva factorització en nombres primers és 3×5×13; altres factoritzacions són 1×195 = 3×65 = 5×39 = 13×15; és un nombre 3-gairebé primer: 13 × 3 × 5 = 195.
# Numidia (Pennsilvània)

Numidia és una concentració de població designada pel cens dels Estats Units a l'estat de Pennsilvània. Segons el cens del 2000 tenia 254 habitants.

## Demografia

Segons el cens del 2000, Numidia tenia 254 habitants, 104 habitatges, i 74 famílies. La densitat de població era de 92,5 habitants/km².
Dels 104 habitatges en un 30,8% hi vivien nens de menys de 18 anys, en un 65,4% hi vivien parelles casades, en un 3,8% dones solteres, i en un 28,8% no eren unitats familiars. En el 27,9% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,8% tenia menys de 18 anys, un 5,1% entre 18 i 24, un 28,7% entre 25 i 44, un 20,5% de 45 a 60 i un 20,9% 65 anys o més.
L'edat mediana era de 42 anys. Per cada 100 dones de 18 o més anys hi havia 92,9 homes.
La renda mediana per habitatge era de 41.875 $ i la renda mediana per família de 46.750 $. Els homes tenien una renda mediana de 36.042 $ mentre que les dones 24.375 $. La renda per capita de la població era de 15.160 $. Entorn del 5,5% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Numidia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Numidia». American Fact Finder. Oficina del Cens dels Estats Units, 12-01-2010.
# Numic

Numic o Numici (en llatí Numicus o Numicius, en grec Νουμικίος) era un riu de l'antic Laci que desembocava al mar Tirrè entre les ciutats de Lavínium i Ardea, segons Plini el Vell. Titus Livi diu que a les seves ribes s'hi va enterrar a Eneas.
Només es menciona en relació a les llegendes sobre Eneas. Els poetes antics (Ovidi, Tibul) deien que vora del lloc on estava enterrat hi havia un bosc sagrat i un petit heròon. Tocant a aquest bosquet n'hi havia un altre dedicat a Anna Perenna, segons Ovidi, que probablement era la nimfa protectora del riu, i que a partir de les llegendes posteriors s'havia de relacionar amb Eneas, i se la va fer germana de Dido. Anna Perenna va ser perseguida per Lavínia, l'esposa d'Eneas i la volia ofegar en aquest riu. Tant Ovidi com Sili Itàlic parlen del Numic, però només diuen que era un petit riuet d'aigües que s'estancaven, i no donen indicacions sobre la seva situació, a part de mencionar que era al Laci.

## Referències

* ↑ Plini el Vell. Naturalis Historia, III, 5
* ↑ Titus Livi. Ab Urbe Condita, I, 2
* ↑ Smith, William (ed.). «Numicius». Dictionary of Greek and Roman Geography (1854). [Consulta: 21 maig 2022].
# Numidia

«Numídia o Numidia» té aquests significats:
* Numídia, regió del nord d'Àfrica al llarg de la costa entre Mauretània i la zona d'influència de Cartago, convertida en temps dels romans en la província d'Àfrica
* Numídia (província romana), província establerta per l'annexió del Regne de Numídia l'any 46 aC
* Numidia (Pennsilvània), concentració de població designada pel cens a l'estat de Pennsilvània (EUA)
* Numídia Cirtense, província romana creada per la divisió de la província de Numídia a principis del segle IV al nord de la Numídia Miliciana
* Numídia Miliciana, província romana creada per la divisió de la província de Numídia a principis del segle IV al sud de la Numídia Cirtense
* Regne de Numídia, estat independent i després client de Roma, a la regió coneguda per Numídia
* Regne de Numídia Occidental, regne de la regió de Numídia, sorgit per la unió de les tribus del territori després de la Primera Guerra Púnica
* Regne de Numídia Oriental, divisió de la regió de Numídia, sorgida per la unió de les tribus del territori després de la Primera Guerra Púnica
# OMB

OMB té els següents significats:
* Organització Mundial de Boxa, organització reguladora de la boxa professional amb seu a San Juan (Puerto Rico)
* Oficina d'Administració i Pressupost (del seu nom en anglès Office of Management and Budget), organisme del Gabinet dels Estats Units
* Orde del Mèrit Militar (Baviera), condecoració del Regne de Baviera
* OpenMicroBlogging, estàndard obert per a la interacció en el microblogging, antecessor d'OStatus
* OMB (motor), fabricant de motors italià, amb seu a Formigine
# Nombre de Keulegan-Carpenter

En la dinàmica de fluids, el nombre de Keulegan-Carpenter ($K_{C}$) també anomenat nombre de període, és una magnitud adimensional que descriu la importància relativa de les forces d'arrossegament sobre les forces d'inèrcia per als objectes en un flux de fluids oscil·latoris. O de manera similar, per a objectes que oscil·len en un fluid en repòs. Per a un nombre petit de Keulegan-Fuster predomina la inèrcia, mentre que per a nombres grans les forces d'arrossegament (turbulència) són importants.
El nombre de Keulegan-Carpenter porta el nom de Garbis H. Keulegan (1890-1989) i Lloyd H. Carpenter, i es defineix com:
    $K_{C}={\frac {V\,T}{L}},$
on:
* V = amplitud de l'oscil·lació de la velocitat del flux (o l'amplitud de la velocitat de l'objecte, en cas d'un objecte oscil·lant)
* T = període de l'oscil·lació
* L = escala de longitud característica de l'objecte, per exemple, el diàmetre d'un cilindre sota càrrega d'ondades.
Un paràmetre estretament relacionat, també utilitzat sovint per al transport de sediments per les ones aquàtiques, és el paràmetre de desplaçament δ:
    $\delta ={\frac {A}{L}},$
amb
* A = amplitud d'excursió de partícules fluides en flux oscil·latori
* L = diàmetre característic del material de sediment.
Per al moviment sinusoidal del fluid, A està relacionat amb V i T com A = VT/(2π), i:
    $K_{C}=2\pi \,\delta .\,$
El nombre de Keulegan-Carpenter es pot relacionar directament amb les equacions de Navier-Stokes, observant les escales característiques dels termes d'acceleració:
* acceleració convectiva: $(\mathbf {u} \cdot \nabla )\mathbf {u} \sim {\frac {V^{2}}{L}},$
* acceleració local: ${\frac {\partial \mathbf {u} }{\partial t}}\sim {\frac {V}{T}}.$
Dividint aquestes dues escales di’acceleració dona el nombre de Keulegan-Carpenter.
Un paràmetre una mica similar és el nombre de Strouhal (S$_t$), en forma igual al recíproc del nombre Keulegan-Carpenter. El nombre de Strouhal dona a la freqüència del despreniment de vòrtex resultant de col·locar un objecte en un flux constant, de manera que descriu la inestabilitat del flux com a conseqüència d'una inestabilitat del flux a sota de l'objecte. Per contra, el nombre de Keulegan-Carpenter està relacionat amb la freqüència d'oscil·lació d'un flux inestable en el qual es col·loca l'objecte.

## Referències

* 1 2 Dean & Dalrymple, 1991, p. 232.

## Bibliografia

* Keulegan, G. H.; Carpenter, L. H. «Forces on cylinders and plates in an oscillating fluid» (en anglès). Journal of Research of the National Bureau of Standards, 60(5), 1958, pàg. 423–440. DOI: 10.6028/jres.060.043.
* Dean, R.G.; Dalrymple, R.A.. Water wave mechanics for engineers and scientists (en anglès). 2. Singapur: World Scientific, 1991 (Advanced Series on Ocean Engineering). ISBN 978-981-02-0420-4.

## Vegeu també

* Equació de Morison
* Escala Douglas
# Ottomar Anschütz

Ottomar Anschütz (Lissa, avui Leszno (Prússia) 16 maig 1846- Berlín, 30 maig 1907) fou un inventor i fotògraf alemany, que realitzà diverses càmeres destinades a reproduir el moviment i és considerat un dels pioners de la cronofotografia. Les seves projeccions tingueren un gran èxit de públic i premsa i la seva retirada coincideix cronològicament amb el naixement del cinema. Thomas Edison i Marey conegueren els seus aparells.

## Formació i inicis

Fill d'un decorador mural, Anschütz tenia una formació de fotògraf artístic preocupat per la qualitat de la imatge a diferència dels altres cronofotògrafs com Marey o Georges Demeny que provenien d'una formació científica.
Com a fotògraf comença amb treballs sobre maniobres militars i el vol dels ocells. Interessat pel moviment en les imatges utilitza un aparell semblant al de Muybridge. El 1882 construeix una màquina cronofotogràfica amb un obturador elèctric molt ràpid, amb un temps d'exposició record d'1/1.000 de segon i que combina primer 20 i després 24 càmeres fabricades per ell mateix en col·laboració amb el seu veí Schneider. Amb aquest dispositiu va prendre sèries de fotografies de cavalls i amb el suport del Ministeri de la Guerra Prussià desenvolupà tot un treball al si de l'exèrcit.

## Invents i projeccions

El 1887 veu la llum el Taquiscopi, un disc de 24 diapositives de mida 9x12 que girava amb una manivel·la i il·luminat de manera intermitent per un flash d'un tub espiral Geissler que es podien veure individualment o en petits grups. Una variació d'aquest dispositiu adoptà un cilindre horitzontal amb visionadors individuals. El 1891 un aparell més petit i motoritzat anomenat Schnellseher Elèctric va ser fabricat per Siemens & Halske a Berlín presentat a Frankfurt, Londres i a la Chicago World's Fair el 1893, convertint-se en una atracció molt popular, a Berlín 34.000 persones van pagar per veure-la.
El 1895 desenvolupà l'Electrotaquiscopi projectable que utilitzava 2 discs d'imatges i un obturador rotatiu impulsats per una creu de Malta de 20 cares. que projectava seleccions de 40 sèries d'imatges. A Berlín el 1894 es projectaren en una pantalla de 6m per 8m. A partir de 1895 es feren regularment projeccions i a les realitzades en una sala de 300 places instal·lada al Reichstag, hi assistiren en total aproximadament 5.000 persones recaudant 5.400 marcs d'aquell temps. Aquesta fou la darrera presentació pública coneguda dels enginys d'Ansützch i el final d'una època. Anschütz ja no va treballar amb la pel·lícula de cel·luloide apareguda el 1894, que tenia menys sensibilitat, però la qüalitat de les seves imatges era incomparable.

## Darreres aportacions

Anschütz va ser conseller de la família del kaiser Guillem II als que acompanyà en el seu viatge a Palestina el 1899. Obrí un establiment de fotografia a Berlín i s'orientà vers la construcció de càmeres petites i a encoratjar la fotografia d'aficionat.

## Referències

* ↑ Diccionario de Arte I. Barcelona: Spes Editorial SL (RBA), 2003, p.28. ISBN 84-8332-390-7 [Consulta: 7 novembre 2014].

## Bibliografia

* Deac Rossell. Living pictures: the origins of the movies. SUNY Press, 1998
# Trebula Suffenes

Trebula Suffenes va ser el nom d'una ciutat de Sabínia que podria ser a l'actual Rocca Sinibaldi, a la vall del Turano, o bé a Strancone entre Rieti i Terni, i en tot cas no gaire lluny de Reate.
Dionís d'Halicarnàs esmenta una ciutat anomenada Tribula, i diu que era una de les ciutats que Varró va assignar als aborígens. Se suposa que era aquesta ciutat a la que Plini el Vell esmenta com Trebula Suffenes.

## Referències

* ↑ Smith, William (ed.). «Trebula». Dictionary of Greek and Roman Geography (1854). [Consulta: 30 maig 2023].